DAVID PAWSON Kristuse tagasitulek 1/2
Rääkisin teile juba eile,
et Massachusettsi Tehnoloogia Instituut (MIT) on ennustanud,
et 2040. aastaks kaob suur osa inimkonnast.
Nad ei ole kunagi olnud täpsemad kui 25%.
Minu arvutuse järgi tähendab see 75% eksimust,
sest tulevikku ei ole võimalik ette ennustada.
Ebausk eksib 95% kordadest.
Teadus eksib 75% kordadest.
Pühakiri on kolmas viis tuleviku uurimiseks.
Soovi korral võid selle viisi valida.
Pühakiri on siiani tuleviku suhtes 100% õigeks osutunud.
Toon nüüd välja veidi statistikat.
See on üks kohutav sõna, selleks peavad oma hambad olema.
Statistika.
Selle sõna leiutas mu esivanem - šotlane sir John Sinclair.
Mu ema nimi oli ka Sinclair.
Ta võttis kasutusele selle sõna põllumeestele,
et neil oleks ülevaade oma saagist ja loomadest.
Teaduslik põllumajandus sai alguse tema läbi.
Seega leiutas tema sõna "statistika".
Teen teile kokkuvõtte.
Piiblis on 735 ennustust tuleviku kohta.
Kõik erinevad ettekuulutused.
695 neist 735 ettekuulutusest on juba tõeks saanud.
Sõna otseses mõttes, täpselt nii nagu ette kuulutati.
Seega on umbes 81%.
Ülejäänud ettekuulutused Piiblist pole saanud veel täide minna,
sest need puudutavad aegade lõppu.
Nii et siiani on Piibel olnud tuleviku suhtes 100% õige.
Kui tuua teile vaid üks näide 695 kuulutusest,
siis prohvet Hesekiel kuulutas, et Tüürose linn langeb Vahemerre.
Seda pole ajaloos ühegi linnaga juhtunud,
ei enne ega pärast, kuid see juhtus Tüürose linnaga.
Mõnisada aastat hiljem
sammus Aleksander Suur mööda Vahemere idakallast
ning ta jõudiski linnani, mille nimi oli Tüüros.
See oli kalameeste ja meremeeste linn,
mis asus täpselt Vahemere idakaldal.
Umbes kilomeeter rannast eemal asus väike saar.
Kui Aleksander Suur linna ähvardas,
istusid nad paati, sõitsid saarele ja ootasid, et Aleksander mööduks.
Tal oli küll armee, kuid mitte mereväge.
Nad arvasid, et ta ei saanud neid puutuda.
Aleksander Suur käskis, et Tüürose linn tõstetaks maa pealt
ning kõik puit, kivid ja plaadid visataks merre,
millest tekiks teetamm saareni.
Ta ehitaski teetammi,
marssis armeega üle ning hävitas Tüürose rahva.
Tänapäevani on iidne Tüürose linn, nagu Hesekiel ütles,
kui üks paljas kivi, kus kalamehed oma võrke kuivatavad.
Kui vaatad praegu Vahemere idakalda kaarti,
siis jookseb see merre, kus kunagi oli saar ja sealt tagasi.
Liiv on kuhjunud tammini ja selle enda alla matnud.
Rannajoon paistab sellise kujuga ja praegune Tüüros asub sel saarel.
Kõike seda kuulutas Hesekiel ette.
Ei enne ega pärast ei ole ühtki linna merre paisatud -
iga kalju, kivi ja tellis.
See on vaid üks 735 ettekuulutusest,
mis olid Piiblis kirjas enne aegade algust.
695 neist on kõik täide läinud.
Vähem kui 20% Piibli ennustustest peavad veel täide minema.
Pole vaja palju usku, et ka need täide lähevad,
kuna kõik teised on otseselt sündinud.
Mõned ettekuulutused juhtuvad vaid ühe korra,
kuid üht prohveteeringut on mainitud 318 korda kogu Piiblis.
See on see, et Issand tuleb tagasi.
Uues Testamendis öeldakse, et Jeesus tuleb tagasi ühel päeval.
Ta naaseb maale.
See on niisama kindel, kui et mina siin istun.
Lihtsalt usu seda, sest kõik teised on täide läinud.
See ettekuulutus, mida mainitakse rohkem kui ühtki teist -
usun, et ka see saab tõeks.
Ootan Jeesuse, Jumal-inimese tagasitulekut
planeet Maale ühel päeval.
Vaatame täna, kuidas teada, millal see aeg läheneb
ja kuidas olla valmis Ta tulekuks igast võimalikust vaatenurgast.
Kindlasti peame küsima, miks Ta tuleb tagasi?
Enamik kristlasi ei oska sellele vastata.
Nad pole seda uurinud ega tea.
Peame küsima, et kauaks Ta jääb teisel korral?
Esimesel korral oli Ta siin 33 aastat.
Kui kauaks Ta teisel korral jääb?
Kaua Tal läheb aega, et täita, mida Ta tegema tuleb?
Kas Ta ei lõpetanud oma tööd esimesel korral?
Selle vastuseks on ei ja sellepärast Ta tuleb tagasi.
Tal on seekord maa peal rohkem teha kui esimesel korral.
Vaatame täna kõiki neid küsimusi koos.
Sellele keskendub ka kogu kristlik tulevikulootus.
See ületab kogu muu lootuse, mis meil olla võiks.
See on kristliku lootuse keskmeks - Jeesus tuleb tagasi.
Kui see poleks, siis oleksime kõige lootusetumad inimesed.
See pole nii.
Kõigepealt tuleks küsida, kes tuleb tagasi?
Vastuseks on: seesama Jeesus,
kes oli siin enne, kuid oma ülestõusnud ihus.
Kui Ta üles võeti, seisid inglid jüngrite kõrval ja ütlesid:
"Miks te vaatate üles taevasse,
Ta tuleb tagasi samal viisil nagu Ta läks."
See on sama isik, kes ära läks ning me tunneme Ta kohe ära.
Kes tuleb tagasi?
Ülestõusmisjärgne Jeesus.
Mainin seda, sest see oli sama Jeesus, kuid uue ihuga.
Ihu, mis sarnanes vanale ihule, kuid mis oli uus ega vanane iialgi.
Ta ei saa kunagi vanaks.
Näeme seda ihu siis,
mis Tal on praegu ja milles Ta tuleb tagasi.
Teine küsimus, kuhu Ta tagasi tuleb?
Nii Vana kui Uus Testament teevad selle väga selgeks,
et Ta tuleb tagasi samasse paika, kust Ta lahkus.
Ta tuleb tagasi Jeruusalemma.
Ta ei tule tagasi New Yorki, Washingtoni, Moskvasse,
Canterburysse või Rooma, vaid Ta tuleb tagasi Jeruusalemma.
See on Tema püha linn ning sinna Ta naaseb.
Seal me ka kohtume Temaga.
Saate kõik sel päeval esimese tasuta reisi Pühale maale.
Kohtume Temaga seal.
Milline kokkusaamine!
See on kirjutatud mu vanaisa hauakivile
Newcastle's, Kirde-Inglismaal.
Seal on kirjas tema nimi David L. Pawson
ning seejärel ta sünni- ja surmadaatumid, 1934.
Seal on ka lause: "Milline kohtumine!"
Kujutan ette, et inimesed vaatavad ta hauakivi
ja mõtlevad, et mis veidrik on selle kivi alla maetud.
Ta viitab tulevasele suurimale kristlikule koosolekule.
Nii suurele, et see toimub õhus,
sest selline rahvahulk ei mahuks ühelegi staadionile.
See on suur kokkusaamine, mida me kõik ootame.
See on väga lärmakas koosolek.
Kui sulle need ei meeldi, ära tule!
Peaingel puhub trompetit, inglid hõiskavad ja ma ei ole ka vait.
Kui sulle lärm ei meeldi, siis hoia eemale!
See saab olema suurim, parim ja lärmakaim kristlik koosolek.
See on nüüd see paik, kuhu Ta tuleb.
"Linna, mida Ta armastab," ütleb Ilmutuse raamat.
Ta armastas seda linna ja nuttis selle pärast.
Ta ütles: "Palju kordi olen tahtnud teid koguda,
otsekui kana kogub oma pesakonna tiibade alla, ent teie ei ole tahtnud!"
See on võtmesalmiks neile, kes usuvad,
et võid keelduda armust, et võid isegi Issandale ei öelda.
Jeruusalemm tegi seda.
Mitte teisel korral,
teisel korral nad tervitavad Teda, sest nad on õppinud eelnevast.
Kuidas Ta tagasi tuleb?
Samamoodi nagu Ta läks.
Seetõttu võin anda teile ilmateate selle päeva kohta, mil Ta tuleb.
Tuul puhub lääne poolt ning taevas on pilved.
Ta tuleb aupilves ja sõidab pilvedega.
Ta võeti üles pilve sees ning Ta tuleb tagasi samamoodi.
Muidugi kui sõidad pilve peal,
siis teatud hetkel varjab pilv Ta, kui Ta ülesse liigub.
Nii see saabki olema.
Kui saaksid võtta videolindi Ta ülesminemisest
ning mängida seda tagurpidi, saaksid video Ta tagasitulekust.
Kellelgi polnud videomakki, kui Ta läks, seega meil pole seda.
See oleks kõik tagurpidi mängituna: kõigepealt ilmub pilv,
kui see langeb, näeme Teda, kuidas Ta pilvel tagasi maale tuleb.
Nii et sama Jeesus, kes lahkus, tuleb tagasi.
Kuhu Ta tagasi tuleb?
Samasse paika, kust lahkus -
Õlimäele Jeruusalemma vanalinnast väljaspool.
Üks Vana Testamendi prohvet, Sakarjas ütles just seda:
"Sel päeval seisavad ta jalad Õlimäel."
Nii et teame täpselt, kus see sünnib.
Kuidas Ta tagasi tuleb?
Vastupidises järjekorras sellele, kuidas Ta läks.
Kasutasin Ta tagasitulekuks kolme kreekakeelsest sõna.
Tahan neid teile selgitada.
Need on: parousia, epiphaneia ja apokalypsis.
Selgitan neid.
Parousia on spetsiaalne sõna selleks,
kui kuninglik isik külastab linna oma riigis.
Enne kui ta sellesse linna jõuab,
kohtub ta väljaspool linna tähtsate isikutega.
Ta saabub tükk aega enne, kui rahvas näeb kuninglikku külalist,
ja võetakse vastu lennujaamas, kui ta tuleb lennukiga
või rongijaamas, kui ta tuleb rongiga
või linnast väljas tee peal, kui ta sõidab linna.
Parousia tähendab olla tema kõrval,
tervitada teda enne, kui ta kohtub tavarahvaga.
See on väga eriline sõna.
St, et kohtume Temaga enne, kui Ta puudutab õhus maapinda
ning sõidame Temaga koos selle viimase osa.
Siis teab kogu maailm, et Ta on saabunud.
Perousia - imeline sõna.
Seda kasutati iidses maailmas sellise kuningliku külastuse puhul
ning selle kohtumise kohta linnast väljaspool,
et ühineda temaga ta teekonna lõpul maa peale.
See sõna näitab palju Kristuse tagasituleku kohta.
Parousia.
Järgmisena mainisin sõna "epiphaneia".
See on hetk, kui kuninglik isik ilmub.
Meie maal on Buckinghami palee, mille esiküljes on rõdu.
Kuninglik pere esitleb end tihti sel rõdul,
et rahvahulgad saaksid Malli tänaval näha kuninglikku peret.
Sellistel kuninglikel sündmustel kannavad nad tihti krooni või rüüd.
See tähendab kuninglikku ilmumist rahva ette,
et kõik võiksid näha.
Ka seda sõna kasutatakse me Issanda tagasitulekuks.
Ja inimesed näevad..
Minu teada on see Hans Christian Anderseni
või üks muinasjutt vendadelt Grimmidelt,
kus kuningas või imperaator läheb enne paika, mida külastab,
kuid läheb sinna kerjusena.
Ta saabub linna päev enne, kui tegelikult pidi jõudma
ning tuleb sinna kui kerjus.
Inimesed tõukavad ja eiravad teda.
Järgmisel päeval saabub ta linna tõlla ja hobustega
ning inimesed tunnevad ta näo järgi ära kui kerjuse.
kelle nad eelmine päev põlgasid.
Küll on lugu!
See juhtus ka Jeesusega.
Kui Ta tuli esimesel korral, sest inimesed põlgasid Ta.
Ta ei kandnud kuninglikke kaunistusi.
Teisel korral, kui Ta tuleb, siis tuntakse Ta kohe ära.
Inimesed tunnevad häbi sellepärast,
kuidas nad Teda kohtlesid ja põlgasid esimesel korral.
Ta tuleb kui kuningate Kuningas
ja nad näevad Teda sellisena, kes Ta tõesti on.
Neil on siis tõesti häbi.
Seda tähendabki epiphaneia.
Apokalypsis on kolmas sõna, see tähendab katet eemaldama.
See tähendab kardinaid avama, et võiksid näha kogu pilti.
Ka see juhtub siis, kui Jeesus tagasi tuleb -
kogu maailm näeb Teda sellisena, nagu Ta on tegelikult.
See on katte eemaldamine.
Oleme rääkinud maailmale Kristusest nii kaua,
kuid nad pole Teda näinud.
Ühel päeval, kui nad näevad Teda ilma katteta,
kui kardinad tõmmatakse lahti ja Teda nähakse keset lava,
siis mõistavad nad, kes Ta on tegelikult.
Tahan rõhutada üht asja, mida mainin korduvalt,
kui neist asjadest räägime.
Kõik need erinevad sõnad ja asjad, mida räägitakse Ta tagasitulekust,
viitavad ühele ainsale sündmusele.
Need on kõik ühe sündmuse erinevad küljed.
Praegu on maailmas niivõrd levinud arusaam,
et Ta tuleb kaks korda tagasi.
Ei, Ta tuleb tagasi vaid ühe korra.
Kõik, mida loeme sellest sündmusest, räägib sellest ühest tagasitulekust.
Selgitan seda veel pikemalt hiljem.
Peamisi fakte ei avaldata meile meie uudishimu rahuldamiseks,
vaid et võiksime end valmis seada.
Tänase loengu teises pooles tahan rääkida,
kuidas end ette valmistada selleks sündmuseks.
Piibel on väga selge selles,
kuidas saame end selleks sündmuseks valmis seada.
Kui oled selleks valmis, siis on see suureks õnnistuseks
ning täielikuks vastandiks, kui sa pole valmis.
Kui vaatame küsimust, et millal Ta tagasi tuleb,
siis põhimõtteliselt pole meil aimugi.
Me ei tea seda kuupäeva.
Paljud üritavad anda kuupäeva, mainisin vist mõnda neist eile.
Martin Luther arvas, et see juhtub 1636. aastal.
John Wesley arvas, et 1824. aastal.
Nad olid mõlemad väga arukad ja valisid aja, mil olid ise surnud.
Siis ei pidanud ise "seda suppi sööma".
1000. aastal näiteks uskus enamik Euroopat,
et Ta tuleb tagasi.
Kõik olid väga põnevil sellest.
Nad ei ehitanud enam katedraale mõned aastad enne seda.
Arvati, et mis mõte on ehitada katedraale,
kui Ta on õige pea tagasi.
Mitmed riigid said ametlikult kristlikeks riikideks
just enne aastat 1000 pKr.
Usku pöördus ka tolle aja Euroopa imperaator Otto V.
Island ja Poola said kristlikeks maadeks.
Mõtlen selle all, et nende riikide juhid
võtsid enda maades ristiusu ametlikult vastu,
sest nad eeldasid, et Ta tuleb tagasi.
Inimesed kogunesid suurtes hulkades mägede otsa,
üle kogu Euroopa aastal 1000 eKr.
Sama asi juhtus ka 2000. aastal, kuigi mitte nii laialdaselt.
Mul on kodus paks raamat,
mis saatis mulle misjonärist õpetaja Mehhikost.
See raamat väidab, et 1996. aastal tuleb Jeesus tagasi.
Kirjavahetus on alates 1996. aastast katkenud.
Nii see on.
Me ei tea seda päeva.
Jeesus isegi ütles, et Tema ka ei tea seda.
Ta ütles, et seda päeva teab ainult Tema Isa.
Nii et oleks väga rumal hakata kuupäevi välja mõtlema.
Inimesed teevad seda endiselt.
Mõned ütlesid, et see juhtub
sama põlvkonna jooksul, mil Iisraelist sai riik 1948. aastal.
Ka nende ennustus ei olnud õige.
Nii et me ei aima kuupäevi,
kuid Jeesus ei jätnud meid täielikku teadmatusse.
Ta andis meile märgid, mida tähele panna.
Asjad, mis Tema sõnul juhtuvad.
Ta lahkus Õlimäelt ja sinna tuleb Ta ka tagasi.
Ühel päeval, kui jüngrid istusid
ja vaatasid templit Jeruusalemmas, mida ehitati tol ajal Heroodese poolt,
küsisid nad Jeesuselt: "Mis on su tulemise märk?"
Nad juba teadsid, et Ta tuleb tagasi.
Nad küsisid: "Mis on selle tunnustähed?"
Ta andis neile neli väga selget märki.
Toon need siinkohal ära.
Leiate need Matteuse 24. peatükis,
kus Jeesus annab ülevaate, mida tähele panna.
Ta ütles jüngritele, et nad valvaksid ja palvetaksid.
Mida nad peaksid valvama?
Nad peaksid jälgima maailma ja tähele panema märke.
Ühel päeval Ta ütles: "Taeva nägu te oskate ära arvata.
Kui taevas on punane hommikul või punane õhtul,
siis teate, mis ilm tuleb.
Taeva nägu te oskate ära arvata, kuidas te seda aega ära ei arva?"
See oli osa pikast jutuajamisest, mis Ta rääkis oma tagasitulekust.
Võime ka jälgida märke ajaloost,
mis näitavad meile, millal Ta tagasi tuleb.
Vähemalt, millal see aeg läheneb.
Kui Ta oli neile neli märki andnud, ütles Ta:
"Kui te näete kõike seda sündivat, siis teadke, et Ta on lähedal
ja valmis astuma avalikule ajaloolavale."
Mis on need neli märki, mis Ta andis?
Annan teile hiljem veel põhjalikuma ülevaate Ilmutuse raamatust.
Sellest räägitakse Matteuse 24 ja paralleelselt Markuse 13,
samuti ka Luuka 21. peatükis.
Matteuse 24 on kõige selgem.
Ta toob ära neli märki.
Iga märgi puhul Ta
nimetab ära märgi enda, ohu, mis selle märgiga kaasneb
ning Ta enda nõuande või soovituse selle kohta,
mis nad peaksid tegema, kui seda märki näevad.
Annan teile neli märki,
ning igaühe puhul kolm asja, mis Ta lisas:
tunnustähe enda, ohu, mis sellega kaasneb,
ning Tema soovitus ja nõuanne, mida teha, kui märki nähakse.
Väikese poisina ma jälgisin ronge.
Elasime Newcastle's tol ajal.
Seal oli kogu maailma suurim raudteede ristumispaik.
Istusime siis raudteesilla äärel,
vaatasime alla sellele keerulisele raudteeristmikule,
jälgisime vedureid ja märkasime nende numbreid.
Seal olid erinevad mootorid.
Kui oled rongide vaatleja, tead, et viitan veduriratastele.
Teadsime, kui rong oli tulemas.
Sest selle kohta olid teatud märguanded.
Kõigepealt oli kaugmärguanne,
siis kohalik märguanne, seejärel perrooni märguanne.
Nägime, kui kaugmärguanne, kollane ja must, läks alla,
siis teadsime, et rong on mõne kilomeetri kaugusel.
Kui kohalik märguanne alla läks, punane ja valge,
siis teadsime, et rong ilmub kohe me vaatevälja.
Samal viisil andis Jeesus meile tunnustähed või märguanded,
mis näitaksid meile umbkaudu, millal Ta tuleb.
Kui kõik need märguanded on kohal,
teame, et Ta on juba uksel ning valmis sisse astuma.
Esimene märguanne: katastroofid maailmas.
Ta mainis täpsemalt just kolme: sõjad, maavärinad ja näljahädad.
Tema tuleku kolm märki.
Ilmselgelt Ta viitab,
et neid kolme märki esineb aina rohkem lõpuaegadel.
See on see kaugmärguanne, kui võime seda nii kutsuda.
Üks neist, nagu sõjad, on inimese põhjustatud.
Näljahädad on kas inimese või Jumala põhjustatud.
Maavärinad on Jumala tehtud.
Tegu on erinevate katastroofidega, mis on inimese või Jumala tehtud:
Kas siis loodus- või inimkatastroofid.
Praegu esineb neid kõiki kolme intensiivsemalt.
Osaliselt inimpopulatsiooni kasvamise tõttu.
Maavärinate piirkondades
tõuseb hukkunute arv järsult üle kogu maailma.
Sõjad - mina rääkisin kunagi II maailmasõjast kui viimasest sõjast.
See polnud viimane sõda.
1945. aastast alates
on toimunud 36 üleriigilist ja rahvusvahelist konflikti.
Ikka arvasin, et see oli viimane sõda, kuid eksisin.
Maailmas on praegu käimas sõjad.
Suur muutus on see, et sõjad on muutunud kodusõdadeks -
sõda ühe riigi piires, mitte riikidevaheline sõda.
Ka praegu toimuvad sõjad üle maailma.
Jeesus ütles, et tulevad sõjad.
Nii et meie lootus rahule aina kahaneb lõpule lähenedes.
Tulevad sõjad.
Toimuvad ka maavärinad.
Mainisin enne, et rahvaarvu tõttu tõuseb maavärinaohvrite arv pidevalt.
India ookeani tsunami põhjustas tohutu hävingu.
Selle põhjustas veealune maavärin.
Näljahädad - fakt on see,
et kolmandik maailma rahvast läheb magama tühja kõhuga
ning teine kolmandik läheb magama nälginuna.
Ainult esimene kolmandik võitleb ülekaalu ja rasvumisega.
See on erakordne olukord.
Maailmas on väga palju nälga ning väga palju nälgivaid inimesi.
Jeesus ütles, et see on Tema tuleku tunnuseks.
Ta andis sellise tundemärgi ning ütles: "Teie süda ärgu ehmugu!"
Mida rohkem loed neist õnnetustest ning kuuled teleuudistest,
seda rohkem su süda muretsema hakkab,
kui sa ei vaata asja Jeesuse vaatenurgast.
Need on valulikud tundemärgid uue maailma sünnist.
Need ei ole surmavalud, nagu paljud neid tõlgendavad.
Need on sünnitusvalud.
Seega kui need tugevnevad, kasvab kristlik lootus.
Maailmal on aga pessimistlik suhtumine.
Jeesus ütleb:
"Ärge laske end eksitada, ärgu te süda ehmugu!
Need on sünnitusvalud uuele maailmale, mis tekib.
Seetõttu peaksime oma pea üles tõstma.
see ei tähenda, et kristlased poleks kaastundlikud
kõigi nende katastroofide ohvrite suhtes.
Kristlased on esimestena hoolitsenud ohvrite heaolu eest,
nagu on nende kohus.
Meie südamed pole ehmunud, sest Jeesus ütles, et see juhtub.
Samamoodi nagu rase naine eeldab kogu tulevast valu.
Kuigi valu on valulik,
siis ootab naine seda, et saab ilmale tuua uue elu.
See muudab seda valu.
Suudad seda taluda, sest tead,
mis on selle eesmärk ja mis selle tulemusena juhtub.
See on siis esimene tunnus.
Selle ohuks on valekristused ja valemessiad.
Inimesed, kes väidavad, et neil on vastused neile muredele.
Inimesed, kes näitavad end kui rahu ja turvalisuse pooldajad,
kes lahendavad need probleemid.
Mida hullemaks olukord läheb, seda enam eeldame,
et valemessiad esitlevad end kui päästjad.
Ka see on juba toimumas maailmas.
Sain ühe naljaka kirja ühe lindistuse kohta.
"Kallis hr Pawson, ostsin selle lindistuse,
sest arvasin, et oled gospellaulja.
Olen väga pettunud, sest lindil ei ole üldse muusikat.
Olen siiski kuulanud iga sõna ja kirjutan teile,
et minust on saanud maailma päästja.
Mina olen Jumala Poeg ja peate teadma, et ma seda olen."
Kui saad kirja automehaanikult väiksest linnast Põhja-Inglismaal,
kes väidab, et temast on saanud maailma päästja,
siis ei võta seda päris tõsiselt.
Näitasin kirja naisele, ta vangutas pead: "Vaene mees."
Mõned juudid pidid uskuma,
et üks puusepp Naatsareti külast oli Jumala Poeg.
See oli tegelikult samasugune olukord.
Ütlesin oma naisele seda:
"Meil mõlemal oleks olnud raskusi uskumisega,
et puusepp Naatsaretist saadeti maailma Päästjaks.
Selline oli see kiri.
Võime eeldada rohkem selliseid -
inimesi, kes pakuvad, et on olukorra päästjad.
Seda soodustavad halvad olukorrad.
Näeme isegi, et kristlastest jumalamehed väidavad
uskumatuid asju ning neil on suur järgijaskond.
Ma ei pea nimesid nimetama, kuid teate isegi, et seda juhtub.
Jeesuse nõuanne on see: "Ärge muretsege!
Ärgu teie süda ehmugu!
Ärge laske neil katastroofidel oma rahu häirida!
Need on sünnitusvalud ja mitte surmavalud."
See on Tema nõuanne.
See on vaid esimene tundemärk.
Teine märk, mis Ta andis, oli koguduste kahanemine.
Jällegi on sellel kolm osa.
Ta ütles, et toimub üleüldine tagakius.
Teid vihkavad kõik rahvad.
Kõik, kel on silmad lahti, võivad seda tulemas näha.
Juba isegi maailma turvalistes riikides
kasvab vastuseis Jumala rahva vastu.
Seda oli vaata et tunda ja see juhtub väga kiirel tempol.
Tagakius, isegi märtrite arv, kasvab väga kiiresti rahvaste hulgas.
Maailmas on 240 riiki.
Nende hulgas on umbes 25 riiki, mis on kristlastele turvalised.
Kõigis teistes avaldatakse kristlastele survet.
Turvaliste riikide arv kristlaste jaoks kahaneb iga päevaga.
Jeesus ütles, et see hakkab juhtuma.
Kuula hoolega, sest Ta ütles,
et selle tulemusena enamuse armastus -
mitte mõnede ega paljude, - vaid enamuse armastus jahtub.
See on vägagi ärevust tekitav väide.
Enamiku koguduseliikmete innukus jaheneb selle kasvava surve tõttu.
Selle tunnuse kolmas osa:
evangeeliumi kuulutatakse kõigile rahvastele.
Väga huvitav on see,
kus koguduse peal on surve ning inimeste arv väheneb,
muutub kogudus puhtamaks ja vägevamaks
ning mõjutavad tõhusamalt ühiskonda.
Evangeeliumi kuulutatakse kõigile rahvusgruppidele.
Siis tuleb lõpp.
See on Jeesuse tähelepanuväärne ettekuulutus.
Seesama Jeesus, kes ütles esimesel korral maa peal olles:
"Kas Inimese Poeg leiab usku maa peal, kui Ta tuleb?"
Isegi Jeesus mõtles,
et kui paljud on alles ja ootavad ustavalt Ta tagasitulekut.
Enamuse armastus jaheneb
ning evangeeliumi kuulutatakse kõigile rahvastele.
Sellist malli võib näha juhtumas üle maailma.
Surve kogudusele, kogudust puhastatakse
ja pühapäeva kristlased ning nimekristlased lahkuvad.
Tulemuseks on see, et need, kes alles jäävad,
evangeliseerivad maailma ning teevad seda edukalt.
See toimub riik riigi järel juba praegu.
Selle ohuks on valeprohvetid.
Mitte valepäästjad või valemessiad, vaid valeprohvetid.
Teame, mida õpetavad need valeprohvetid.
Nad räägivad rahust, kui rahu ei ole.
Nad ütlevad, et kõik on hästi, ärge muretsege!
Valeprohvetid maalivad meile roosilise pildi.
Kui koguduse peale tuleb surve, siis tekivad valeprohvetid,
kes ütlevad: "Ärge muretsege, midagi hullemat ei juhtu!"
See on valeprohveteering.
Teisisõnu, kui koguduse peale tuleb surve,
siis ohuks on pettus jutlustajate poolt koguduse sees.
Sellise ohuga peame kõik lõpuajal silmitsi seisma.
See on väga vaevumärgatav oht.
Me tahame uskuda parimat.
Tahame uskuda, et kõik saab korda.
Tahame uskuda, et saab olema rahu.
Valeprohvetid ütlevadki seda.
Kriisiajal Iisraelis pidi Jeremija tegelema valeprohvetitega,
kes ütlesid: "Ära muretse, sa ei kaota iial oma maad!"
Samal ajal Jeremija ütles, et nad kaotavad oma maa.
Keegi ei tahtnud teda uskuda.
Nad tahtsid valeprohveteid uskuda.
Sama oht on ka koguduses, kui läheneme lõpule.
Jeesuse nõuanne on väga lihtne:
"Ärge laske end eksitada, see, kes püsib lõpuni, päästetakse."
Püsivust on kindlasti vaja.
Vastu pidada, jääda Issanda juurde ning mitte kuulata valeprohveteid.
Kolmas tunnus on pinged Lähis-Idas.
Meil on katastroofid maailmas,
kahanemine kogudustes ning nüüd jõuame konfliktini,
mis leiab aset just konkreetselt Pühal maal, Lähis-Idas.
Siin viitab Jeesus prohvet Taanielile.
Ta ütles, et teate, et Taaniel ennustas mehest,
keda ta kutsus hävituse koletiseks.
Milline kohutav asi see veel on.
Taaniel kasutas seda nimetust kolm korda.
Taaniel ennustas, et selline hävituse koletis tuleb Jeruusalemma.
Jeesus ütles, et kui tead Taanieli raamatut,
siis tead, millest Ta räägib.
See juhtus umbes 174 eKr.
Sel korral esimest korda.
Kreeka vallutaja nimega Antiochus Epiphanes
tungis Jeruusalemma, rüvetas templi seeläbi,
et ohverdas sead altaril.
Ta püstitas Zeusi kuju - Kreeka ja Rooma jumalate kuninga.
Kuningas Zeus tõsteti Jumala templis.
Templi kõrvalruumid muutis ta bordelliks,
kus inimesed võisid külastada prostituute.
See mees tuli Jeruusalemma,
et kehtestada Jeruusalemmas täiesti paganlik kultuur.
Ta tutvustas Kreeka spordialasid.
Sport oli kreeklaste jumalaks.
Nad võistlesid alati täiesti alasti.
Sporti tehti alasti, nagu on tihti piltidelt ka näha.
Selle ta tõi ka Jeruusalemma.
See kestis vaid kolm ja pool aastat ning siis see sai läbi.
See tõi Jeruusalemma kreeka kultuuri
ja põhjustas vastuhaku, millest võid lugeda apokriivadest.
Juudas Makkabi oli selle vastuhaku juht,
kuid see toimus kõik ühe mehe poegade tõttu.
See juutide ülestõus pani juudi jälle Iisraeli troonile tagasi.
Jällegi väga lühikeseks ajaks.
See oli eelmaitse ja ettekuulutus samasuguse asja edasisest näitest.
Teame Uuest Testamendist,
et see hävituse koletise ilmumine Jumala enda templis
teostub isiku läbi, keda kutsume antikristuseks
ehk seaduseta meheks, kes seab end Jeruusalemmas jumalaks.
Jeesus ütles, et ta põhjustab rohkem viletsust,
mida maailm pole iial varem näinud.
Ilmutuse raamatus öeldakse ka,
mainin seda, sest see kinnitab midagi -
et antikristuse valitsus kestab 42 kuud.
See on kolm ja pool aastat
või aja, ajad ja pool aega, mis tähendab jällegi kolme ja poolt.
Mitu korda peab Jumal meile ütlema,
et see tähendab, et Taanieli ennustusel on kaks täitumist.
Kõigepealt Antiohhos Epifanese näol enne Kristust
ning antikristuse näol ajaloo lõpul.
See on kolmas tunnus.
See juhtub Jeruusalemmas,
et kui maailma diktaator seab end Jeruusalemmas jumalaks.
Räägin temast veel mõne hetke pärast.
Siin on meil väga selge tundemärk Lähis-Idas
diktaatorist, kes end üles seab ning põhjustab tohutu viletsuse.
Jeesuse nõuanne nüüd on see: "Sel ajal on Iisraelis
valemessiad ja valeprohvetid, valepäästjad ja valeprohvetid."
Esimese märgi puhul olid ohuks valekristused.
Teise märgi puhul olid ohuks valeprohvetid.
Sest Kristuse kogudus
ei aktsepteeriks valemessiaid, ainult sektid teeksid seda.
Kogudust võib valeprohvetitega eksitada.
Kui aga antikristus seab end üles Lähis-Idas,
siis tulevad valeprohvetid ning valemessiad.
Antikristus ise on valemessias
ja teda toetab religioosne juht ehk valeprohvet.
Selle viimase eksituse ajal tulevad nad koos,
mis eksitab paljusid inimesi.
Jeesuse nõuandeks on:
"Ärge kolige, kui te just ei ela Lähis-Idas!
Kui elad selle mehe läheduses, lahku kiiresti!
Ära isegi oota, põgene sealt!
Päästa oma elu!"
Selline on Ta nõu.
Ta ütles: "Palvetage, et see ei juhtuks hingamispäeval,
sest sabatiajal ei tööta ühistransport.
Palveta, et lapseootel naised saaksid põgenema.
Palvetage lapseootel naiste eest."
Ta ütles, et põgenegu kõik, kes elavad selle mehe läheduses!
Põgenege!
Lahkuge Juudamaa piirkonnast!
Ta ütles ka: "Kes on mujal maailmas, ärge minge kuhugi!
Ärge kuulake kuulujutte!
Ärge tehke selle järgi, mida kuulete, vaid mida näete!
Ärge laske oma kõrvadel end eksitada või silmadel otsustada.
Kus iganes on korjus, sinna kogunevad raisakotkad."
Igasuguseid raisakotkaid koguneb selle inimese ümber.
Me ei tohi neid kuulata.
Ta ütles, et levib eri kuulduseid, et Ta on tulnud tagasi.
Ärge uskuge neid!
Jää sinna, kus oled!
Kui oled Lähis-Idas, põgene!
Kui aga mujal, ära liigu, püsi seal, kus oled!
Selline on Tema nõuanne.
Räägime ikka veel kolmandast märgist.
Neljandaks märgiks on pimedus taevas.
See saab olema niivõrd ilmselge, et kõik teavad.
Päike läheb pimedaks ja tähed ja kuu lähevad pimedaks.
Üle kogu maailma on täielik pimedus.
See märk on väga lühiajaline.
Seetõttu ei ole sellega ühtki ohtu seotud.
Ei ole mingeid valemessiaid ega valekristuseid.
Selleks ei ole aega.
Kui näed, et kõik valgused taevas kustuvad,
siis on aeg väga lähedal.
See tunnus ei ole veel ilmunud.
Selles pole võimalik eksida, kui see tuleb.
See saab olema viimane märk.
Väiksena viidi mind teatrisse jõulupantomiimi vaatama.
Olin esimest korda sellisel etendusel.
Istusin seal, olin väga põnevil.
Tuled kõik põlesid saalis, kardinad suleti ning mäletan,
et tuled hakkasid saalis ükshaaval kustuma,
kuni istusime täielikus pimeduses.
Kardinad lava peal avanesid
ning eredas valguses seisid näitlejad laval.
Niimoodi kujutan seda viimast märki ette.
Jumal kustutab ära kõik valgused maailmas.
Siis võetakse kate Poja pealt.
Ta ütleb, et see on otsekui välk, mis lööb idast läände.
Kogu taevas lööb eredalt valgeks Issanda auhiilgusest.
Siis ütles Jeesus jüngritele:
"Kui näete kõiki neid asju, siis teate, et Ta on ukse peal."
Kuni sa pole näinud kõiki neid nelja märki,
siis Ta homme veel ei tule.
Ta ei tule ka veel järgmise kolme ja poole aasta jooksul.
Ilmutuse raamatus öeldakse,
et selle hävituse koletise valitsusaeg on kokku seitse aastat.
Esimese kolme ja poole aasta jooksul eksitab ta kõiki.
Sest ta tuleb rahu- ja turvalisusesõnumiga.
Maailm tervitab seda.
Alles selle seitsme aasta poolel nähakse tema tegelikku palet.
Ta on taga ajanud võimu ja pakkunud rahu ning turvalisust.
Maailm võtab selle vastu ja siis avaldab ta oma tõelise pale.
See kõik on Matteuse 24. peatükis.
Jällegi kasutab Jeesus väga lihtsat igapäevast analoogiat.
Ta ütles: "Teate, kui viigipuu läheb õitsele, on suvi lähedal.
Kuidas te siis ei tunne ära aegade märke?
Kui näete neid nelja asja sündivat, täpselt nagu näete viigipuud õitsemas,
siis teate, et suvi tuleb ning et Kristus on lähedal!
Kahjuks on mõned inimesed mõistnud viimast võrdumit valesti
ning arvanud, et Ta on lisanud viienda märgi.
Nad arvavad, et viigipuu õitsemine on pilt sellest,
et Iisrael tuleb tagasi koju ning loob oma riigi.
Kohtan paljusid, kes arvavad, et see viitab Iisraelile.
See ei saa seda tähendada,
mainin seda lihtsalt, juhul kui keegi teist seda arvab.
See tuleb pärast seda, kui taevas on pimenenud.
Kui Ta annaks viienda märgi Iisraeli kojutuleku näol, -
siis neile soodsalt, kes seda arvavad, -
unustavad ära, et see sünnib pärast teisi märke.
Kui see oleks märk,
siis tähendaks see, et Iisraeli kojutulek oleks viimane märk.
Ei, Jeesus kasutab lihtsat võrdumit, täpselt nagu siis, kui Ta ütles:
"Oskate mõista taeva nägu ning ennustada ilma,
kuidas te ei mõista aegade märke?"
Ta ütleb, et näete, kui viigipuu läheb õide, -
see on esimene puu, mis õitseb -, siis teate, et suvi on lähedal.
Viimane põhjus, miks ma ei usu, et Ta annab viimase märgi,
on see, et Ta ütleb Luukas:
"Vaadake viigipuud ja kõiki puid: kui nad juba pakatavad.."
Seega Ta lihtsalt kasutab võrdumit loodusest,
et näidata neile: "Tunnete ära märgid puude juures,
siis märgake samuti ka aegade ja ajaloo märke."
See kõik oli Matteuses.
Ilmutuse raamat on põhjalikum nende nelja märgi osas.
Seal kirjeldatakse üksikasjalikumalt.
Ilmutuse 6.-16. peatükis on meil palju rohkem üksikasju
neist märkidest, mis Ta andis jüngritele aastaid varem.
Sest Ilmutuse raamat on Jeesuselt endalt -
see on Jeesuse ilmutus.
Siin kirjeldatakse kõike täpsemalt, mis on tulemas.
Seetõttu, mida rohkem tunned Ilmutuse raamatut,
seda vähem üllatud sellest, mis toimuma hakkab.
Seda on põhjalikult kirjeldatud seitsme pitseri,
seitsme trompeti ja vihakausi juures, mis välja valatakse.
Palju rohkem kirjeldatakse 21 loodus- või inimkatastroofi.
Katastroofid nagu katkud,
mis algul hävitab kolmandiku rahvastikust
ning veidi hiljem neljandiku rahvastikust.
Seetõttu uurivad inimesed aidsi
ja arutlevad, kas see võib olla see haigus.
Me ei tea seda.
Loodukatastroofid nagu rahe ja rohutirtsud.
Mida see sulle meenutab?
See meenutab mulle Egiptust ja Iisraeli rahva väljarännakut.
Täpselt nii nagu need märgid tabasid egiptlasi
ning andsid iisraellastele lootust, et nad pääsevad Egiptusest,
siis võivad need asjad suurendada meie lootust.
Jeesus ütles: "Tõstke oma pea ja vaadake üles,
sest teie lunastus läheneb!"
Enamik sellest on edastatud sümbolitena.
Näiteks neli tuntud ratsanikku maailmalõpul.
Selle on teinud kuulsaks
kunstnik Albrecht Dürer oma kunstiteosega.
Neli ratsanikku, mis on esimesed neljast seitsmest pitserist,
on jällegi väga selged sümbolid hobuste värvide suhtes.
Ratsanikud ei ole olulised.
Neli hobust ja nende värv on siin oluline.
Esimene on valge, teine punane,
kolmas must, viimane on hallikas-roheline.
Need tähistavad esiteks rünnakut.
Valgel hobusel istub alati võidule vastu ratsutav sõjamees.
Napoleon sõitis valge hobusega.
Valge hobune on vallutaja sümbol,
kes põhjustab sõdasid ja vallutab teisi.
Punane hobune on veresümbol.
Sümbol verest, mis valatakse, kui vallutaja esile kerkib.
Kolmas on must, näljasümbol.
See ka alati järgneb sõjale.
Viimane, hallikas-roheline on tõve- ja surmasümbol.
Siin on väga selge pilt
vallutusest, verevalamisest, näljast, tõvest ja surmast.
Need neli hobust
ratsutavad mööda maailma ka praegu kohalikul tasandil.
Võid neid selgelt näha.
Enne lõppu hakkavad nad ratsutama rahvusvahelisel tasandil.
Nii et meil on nimekiri 21 katastroofist.
Lihtsustan seda kõike.
Võid hankida mu raamatu "Kõnnime läbi Ilmutuse",
kui tahad seda põhjalikumalt uurida, aga võid ka selle lindistuse hankida.
Lõpuks jõuame ebapüha kolmainsuse juurde,
mis valitseb maailma.
Kolmainsus, mis esindab kurjust, mis meenutab püha kolmainsust -
kolm isikut, kes valitsevad maailma: saatan, antikristus ja valeprohvet.
Nad on justkui kohutav võltsing Isast, Pojast ja Püha Vaimust.
Saatan, selle juht, võtab Isa koha.
Antikristus võtab Kristuse koha.
Valeprohvet võtab Püha Vaimu koha.
Aegade lõpul, enne kui Kristus tagasi tuleb,
on kogu maailm selle ebapüha kolmainsuse ahelas.
See kestab vaid kolm ja pool aastat, 42 kuud.
Suudame selle nii kaua välja kannatada.
Lõpuks on meil Ilmutuse raamatus
kirjeldus Paabelist, mis ei ole religioosne linn.
See on mittereligioosne linn,
mida iseloomustab muusika, tants ning äritegevus.
Seal ühinevad raha ja lõbustused.
Seetõttu kutsutakse seda prostituudiks,
kuna selle ülesanne on raha eest naudingut pakkuda.
Paabel, see tulipunane naine
Ilmutuse raamatus, on mereäärne linn.
Me ei tea, kus see saab olema, kuid see on mere ääres.
Merelaevad näevad selle langemist ning näevad suitsu tõusmas.
Kui kaksiktornid New Yorgis langesid, sain nii palju kirju,
kus küsiti: "Kas see on Ilmutuse 17?"
Kui kaksiktornid langesid, oli suitsu näha kaugele merele.
Siiski see polnud.
Teised asjad selle ettekuulutuse kohta ei täitunud.
Kuid ühel päeval on üks linn nimega Paabel,
ei tea, kas sel on täpselt see nimi või mitte,
kuid Jumala silmis on selle nimi Paabel.
See saab olema äri- ja lõbustuste linn.
Rahategemise ja lõbustuste linn neile, kes teenivad selleks raha.
Seda võin küll ette kujutada.
See on suurlinn kuskil rannikul,
võib olla Vaikse ookeani ääres, ma ei tea seda.
Kui see aga sünnib, siis näeme seda.
See kõik loob meile ühe pildi.
Meil on see ebapuhas naine nimega Paabel,
kes teeb ruumi pühale pruudile, kelle nimi on Jeruusalemm.
Siit sünnib teatud võrdlus lõpuajasündmustele.
Oleme vaadanud väga kiiresti läbi Ilmutuse raamatu, näitamaks,
et siin on Matteuse 24-st põhjalikum kirjeldus.
See kõik läheb kokku Matteuse algse kirjeldusega.
Need on neli peamist märki,
mida peame tähele panema ja mille pärast palvetama.
See kõik näitab meile, kui hulluks asjad lähevad.
Nagu teile eile rääkisin,
et kui tead kõige hullemat, siis saad lohutust.
Kui loed neid karme salme Ilmutuse raamatus,
ütle endale: "Midagi hullemat juhtuma ei saa."
See on tõsi.
Midagi hullemat, kui seal kirjas, ei juhtu.
Tead kõige hullemat nüüd ja võid selleks valmistuda.
Üle kõige tead, et see on vägagi lühiajaline.
42 kuud.
Kristlased on ka selle keskel.
Mõned pääsevad märtritena.
Ilmutuse 7 öeldakse meile, et ta nägi suurt hulka,
kes väljusid viletsusest üksteise järel, kui nad mõrvati või surid märtrisurma.
Jumal pühkis pisarad nende silmist.
Selles on palju lohutust, et nad ei pea enam iial kannatama.
Need sündmused eelnevad Jeesuse teisele tulekule.
Asjad lähevad palju hullemaks, enne kui lähevad paremaks.
Nad lähevad palju paremaks, pärast halvimat.
See on apokalüptiline vaade ajaloole,
nagu eile teile rääkisin.
Asjad lähevad hullemaks enne kui lähevad paremaks.
Need lähevad palju paremaks, pärast halvimat.
See ongi üldjoontes see, millest olen rääkinud.
See on Ilmutuse raamat üldjoontes.
See lõpeb Jumala linnaga, mitte Paabeliga.
See lõpeb imeilusa paigaga,
kus saab turvaliselt elada ega pea kunagi väravaid sulgema.
Mind alati hämmastab, kui tulen Lõuna-Aafrikasse,
kui paljud teie kodud on nagu väiksed kindlused.
Okastraat ümberringi, lukud ja tabalukud.
Me ei ole sellega Inglismaal veel harjunud.
See aeg ehk tuleb, kuid teie kodud on kui kindlused.
45 lossi - see tõesti üllatab sind!
Vajutada nuppudele,
et avada väravat auto jaoks ja kohe kiiresti värav sulgeda.
Kui sa sellega harjunud ei ole, siis hämmastab see väga.
Siin on hirm ja tõsine vägivald.
Meie riik liigub samas suunas, kuid pole nii kaugele veel jõudnud.
Meil pole olnud mõningaid samu probleeme.
Sellegipoolest on mind hämmastanud
need kindlustused, mille olete ehitanud oma maailma ümber.
Jumal pole seda kunagi tahtnud.
Uues Jeruusalemmas on väravad alati avatud.
Pärani lahti ja võid minna ning tulla, nii nagu soovid
ilma hirmuta ega vägivallaohuta.
Paabel saab olema kuritegelik linn.
Siin ütleb, et isegi kristlased peavad põgenema Paabelist.
Issand ütles: "Minge ära siit.
Ärge jääge siia! Minge, kuni see on veel võimalik!"
Paistab, et paljud kristlased peavad minema
ja elama looduses või maapiirkondades.
Jumal toidab neid seal.
Ära muretse kõige selle pärast, sest see saab varsti läbi.
Pane oma silmad sellele, mis ootab ees.
Mäletate, et Jeesus tänu rõõmule, mis Ta ees oli,
kannatas risti ja talus häbi.
Oota põnevusega seda suurt kohtumist!
Milline kohtumine!
Mu vanaisa ei võtnud seda ütlust Piiblist.
See on pärit vanast metodisti lauluraamatust.
See oli laul Kristuse tagasitulekust
ja suurest kohtumisest, kui me kõik kohtume Tema ümber.
Muuseas, surnud kristlased saavad kohtumisel kohad esiritta.
Kas teadsite seda?
Surnud Kristuses äratatakse üles kõigepealt.
Neil on kohad esireas.
Kui suren enne, kui Kristus tuleb,
ma ei muretse, sest saan koha esiritta suurel kohtumisel.
Seega mul on eelised mõlemas mõttes.
Kristlased võivad rahus nii elada kui surra Kristusele.
Vabandust. - Harjutan juba esireas istumist!
See on hämmastav, kui paljud seda ei tee.
Nad istuvad teises, kolmandas, neljandas reas.
Rääkisin teile baptisti kogudusest Ameerikas,
kus tuldi avamisele ja seal oli vaid üks pink kõige taga.
Esimesed 15 inimest istusid taha ning pink sõitis ette.
Järgmine rida sõitis ette, kui see täis sai.
Niimoodi saad kristlased ette istuma.
Muuseas aitäh teile ees istumast, hindan seda väga.
See ei ole vaid suur kohtumine, vaid ka suur pulm.
Seal tuleb pulmaõhtusöök.
See on abielu Kristuse ja koguduse, Tema pruudi vahel.
Me kõik valmistume selleks abieluks.
Niikaua kuni elame õigesti ja teeme head,
siis valmistame pulmakleiti, valget pulmakleiti pruudi jaoks.
See pole vaid suur kohtumine, vaid ka suur pulmapidu.
Leidsin Piiblist vägeva ettekuulutuse, millest ma ei saa sellest kuidagi üle!
Jeesus riietab end kui kelner ja toob meile toidu!
Kas oled seda Piiblist lugenud?
Tõsta käsi, kui oled seda lugenud!
Mitte keegi!
See on Luuka 12. peatükis,
kus Jeesus räägib oma teisest tulekust.
Arvan, et loen teile siit veidi, sest see on niivõrd oluline.
Kuulake seda!
"Teie niuded olgu vöötatud ja lambid põlegu
ja teie olge inimeste sarnased, kes ootavad oma isandat pulmapeolt koju,
et kui ta tulles koputab, võiksid nad kohe talle ukse avada.
Õndsad on need sulased, keda isand tulles leiab valvamas.
Tõesti, ma ütlen teile, ta vöötab oma riided
ja paneb nad lauda istuma ning tuleb ja teenib neid."
Hämmastav, kui vähe tuntakse Luuka evangeeliumi.
Kristlased tunnevad Matteust ja Markust hästi,
ja teavad osa Luukast väga hästi, nagu lugu heast samaarlasest
ja kadunud pojast kuid panen tähele,
et Luukat teatakse kõige vähem kõigist neljast evangeeliumist.
Seda Jeesus neile ütles, siis rääkis neile, kuidas valmistuda.
Ta lõpetas sellega, et ütles rahvale:
"Kui te näete pilve tõusvat lääne poolt,
siis te ütlete kohe: "Raske sadu tuleb."
Ja nõnda sünnibki.
Ja kui puhub lõunatuul, siis ütlete: "Kuum ilm tuleb."
Ja nõnda sünnib. Te silmakirjatsejad!
Maa ja taeva nägu te oskate ära arvata,
kuidas te siis seda aega ära ei arva?"
Lugege kogu Luuka evangeeliumi,
mitte ainult neid tuntuid kohti, sest seal on palju hämmastavat.
Kujutage ette, et Jeesus
riietab end teenindajaks ning toob toitu lauda?
Ma ei suuda seda taluda.
Tahan öelda: "Istu maha, Jeesus,
Sina oled Issand, las mina toon toitu!"
Ta ütleb: "Ei, esimesel korral pesin jalgu,
nüüd toon teile toidu lauda."
Milline alandlikkus!
Hämmastav!
Mul on veel veidi aega me esimeses osas.
Kõige suurem küsimus on see: "Miks tuleb Jeesus tagasi?"
Olen teile rääkinud,
mida teha enne, kui Ta tuleb, et võiksime valvata ja palvetada.
Kui näeme neid märke, siis teame, et aeg on lähedal.
Kui oleme näinud kõiki märke,
teame, et Ta on juba ukse taga ning astub tagasi sisse.
Miks Ta siis ikkagi tagasi tuleb?
Paljud kristlased on seda lihtsalt valesti mõistnud.
Mida Ta ei teinud esimesel korral
ja mida Ta tuleb lõpetama teisel korral?
Ma ei mõista üht fraasi,
kui inimesed räägivad Tema lõpetatud tööst.
Nagu Ta oleks esimesel korral kõik ära teinud, mida plaanis.
Kaugel sellest.
Miks Ta siis tagasi tuleb?
Kui kaua võtab see aega, mis Ta teha tahab?
Kas Ta jääb minutiteks,
päevadeks, tundideks, kuudeks või aastateks?
Vastus sellele minu Piiblis on see,
et Ta tuleb tagasi tuhandeks aastaks.
See on palju kauemaks,
lausa 30 korda kauemaks, kui Ta oli siin esimesel korral.
Millepärast Ta tagasi tuleb?
Alustan sellega, et annan teile kaks vale vastust,
mida paljud kristlased usuvad, kuid minu Piibel ei kinnita.
Esmalt, et Ta tuleb tagasi, et meid kõiki Taevasse viia.
Miks Ta küll võtab kaasa kõik, kes juba on taevas?
See jätab mulje, et logistikas on keegi eksinud,
kui tuuakse kõik Taevast ära, et siis kõiki tagasi Taevasse viia.
Miks tuua nad kõik siia, et siis jälle üles minna?
Sest üks asi on päris selge -
taevas on tühi sel päeval, mil Ta tuleb tagasi.
Ta võtab kõik oma pühad kaasa.
1. Tessalooniklastele 4 ütleb seda.
Kui Ta tuleb, võtab Ta endaga kaasa kõik,
kes on läinud magama koos Kristusega.
Kõik kristlased, kes on taevas, tulevad tagasi maa peale.
Kui Jeesus tuleb tagasi, tulevad ka nemad tagasi.
Kui Ta tuleks vaid selleks, et kristlased taeva viia,
siis miks Ta taeva enne tühjendab ja kõik endaga kaasa võtab?
Jutlustasin oma tütre matusel, kes suri 36-aastasena.
Jutlustasin oma ämma matusel.
Jutlustasin oma õe ja õemehe matusel.
Ütlesin iga kord:
"Ootan põnevusega, kui näen neid jälle maa peal."
Inimesed vaatasid mind,
nagu oleksin reinkarnatsioonist rääkinud.
Ütlesin, et nad tulevad ühel päeval tagasi,
sest Jeesus tuleb tagasi ja võtab nad kaasa.
Nad vaatasid mind, nagu oleksin budismist rääkinud.
Nad vahtisid mind ja mõtlesid, et mida see mees räägib.
Neile polnud keegi kunagi öelnud,
et tuleme tagasi maa peale koos Jeesusega.
Kui Ta toob meid tagasi, siis saame me endale uued ihud.
Meil on seda maa peal vaja, sest taevas ei ole ihu vaja.
Taevas võid sa vaim olla ja me olemegi, kui sureme.
Meil ei ole seal ihu ja meil pole vaja ihu taevas.
Meil on aga ihu vaja, kui tuleme siia tagasi.
Me saamegi endale uue ihu, kui Jeesus tuleb tagasi
ning toob kõik kristlased tagasi, siis saame uue ihu.
Kristlased, kes on siis veel maa peal, saavad uue ihu ühe hetkega.
Ühe silmapilguga.
Kõik need, kes Jeesusega tulevad, saavad uue ihu
ja need, kes on siin vanas ihus, saavad samuti uue ihu.
Me jääme siia elama teatud ajaks.
Meil on vaja ihu.
Maa on füüsiline ning vajame füüsilist ihu siin elamiseks.
Tahtsin selle lihtsalt lisada.
Ta ei tule tagasi, et meid kohe endaga kaasa võtta.
See on väga levinud arusaam, kuid seda pole Piiblis.
Miks Ta aga Taeva tühjaks teeb, miks Ta kõik kristlased siia toob?
Ta ei tule tagasi üksi vaid tuleb koos oma pühadega,
Ta toob nad tagasi siia.
Nüüd siis teine vale arusaam, siis räägime õigetest ka.
Teine vale arusaam on see,
et Ta tuleb tagasi maailma üle kohut mõistma.
Jeesus mõistab küll kohut, aga mitte siis, kui Ta naaseb.
Viimane kohus, mida kutsume suure valge trooni kohtumõistmiseks,
toimub alles siis, kui maad enam ei ole.
Pärast seda kui maa ja taevas on läinud.
Siis kogunevad kõik trooni ümber ja nende üle mõistetakse kohut.
See ei juhtu siis, kui Ta tagasi tuleb.
Kahjuks kõik kristlikud usutunnistused,
mida kirikutes loetakse, ütlevad, et seetõttu tuleb Ta tagasi.
Usutunnistused ei ole aga Pühakiri.
Usun, et nad eksivad, kui ütleme,
et siis Ta tuleb jälle, et mõista kohut elavate ja surnute üle.
Kas olete seda kuulnud?
Elavad on need, kes veel maa peal ja surnud, kes on lahkunud.
Isegi see näitab, et Ta võtab surnud endaga kaasa.
Viimne kohus ei leia aset maa peal.
Ta ei tule tagasi kohut mõistma, kuid see juhtub hiljem.
Alles siis, kui maa on juba hävinud.
Miks Ta siis tuleb tagasi maa peale?
Mitte selleks, et meid kohe taevasse viia
ega ka, et mõista elavate ja surnute üle kohut.
Miks siis?
Võin anda teile mitu põhjust.
Esimene põhjus on järgmine:
Ta tuleb tagasi, et päästa kristlased.
Esimene kord Ta tuli patuseid päästma.
Teisel korral tuleb Ta kristlasi päästma.
Viia lõpule me pääste.
Uute ihude saamine viib lõpule me pääste.
Selle ihu üle, mida kasutan täna teiega suhtlemiseks,
on surmaotsus juba määratud.
Ma ei tea, kui kaua Jumal mind veel hoiab,
tõotan Teda teenida nii kaua, kuni Ta annab jõudu ja tervist.
Arvasin, et see lõpeb 80. eluaastaga, aga siin ma olen.
Eks elame, näeme.
Ühel päeval on see ihu üks haisev mädanev ollus,
et sa ei taha selle lähedalgi olla.
Sa peidad selle ära,
kas kiiresti kremeerides või aeglaselt maha mattes,
kuid sa ei taha seda haisvat mädanevat asja näha.
Mina saan uue ihu.
80-aastasena ei jõua ma ära oodata, et saan jälle 33 olla.
Mu uus ihu on nagu Tema oma, Piibel ütleb seda.
Vanasti, kui inimesi maeti kirikusse sisse,
siis neile pandi sarkofaag peale.
Tihti valmistati selle peale marmorist kuju lahkunust.
Olin hiljuti ühes anglosaksi koguduses,
ning vaatasin Lawrence of Arabia kuju.
Marmorist kuju temast lebamas täies pikkuses.
Näete, et paljudes katedraalides ja kirikutes,
kus on sellised kujud kirstudel, on nad kõik 33-aastased.
Kas olete seda märganud?
Nad on teadlikult 33-aastased, sest see pidi esindama nende uut ihu,
mille nad tulevikus saavad, mitte vana ihu, mis neil oli.
Mõned on vanad ihud, kuid paljud olid 33-aastased.
Ristirüütlite kujud Temple kirikus Londonis
on kõik 33-aastased, sõltumata sellest, mis eas nad surid.
Nad esitlevad oma uut ihu.
Huvitav fakt teile.
Ma ei jõua ära oodata, et saan jälle 33 olla.
See tuleb vägev!
Olin parimas eas 33-aastasena.
Seda mõtlemegi täieliku pääste all.
Iga osa minust on siis uus ning on vaba pattudest.
Meile öeldakse, et kui Ta tagasi tuleb,
siis näeme Teda sellisena, nagu Ta on.
Oleme siis Tema sarnased, sest näeme Teda.
Järgmine salm ütleb:
"Igaüks, kel on selline lootus, puhastab ennast."
Kui sa tõesti tahad olla uus inimene Kristuses,
kui Ta toob pääste neile, kes Teda ootavad,
siis tahad seda nii palju kui võimalik ka praegu.
Sa võidki saada seda palju praegu.
Iga inimene siin ruumis on nii püha, kui ta olla tahab.
Milline võimas mõte!
Selle mõttega saadan teid kohvipausile.
Lähen joon ise ka kohvi.
Tõlge: Riina Karik